Լակիերների տուն (Տագանրոգ)

Լակիերների տուն (), պատմության և ճարտարապետության հուշարձան Ռուսաստանի Ռոստովի մարզի Տագանրոգ քաղաքում։ Գտնվում է Հունական փողոց, 42 հասցեում։

Պատմություն 
XIX դարի սկզբին այս տունը, որը կառուցվել է աղյուսային ոճով, եղել է Իվան Անդրեևիչ Վարվացիի սեփականությունը։ Հայտնի է, որ երբ Ալեքսանդր I-ն այցելել է Տագանրոգ, այդ հողամասում եղել են նրա ձիերի փայտե ախոռները։ Դրանք կառուցվել էին քաղաքի միջոցներով։ Նույն տարածքում տեղակայվել է նաև արքունի կազակական գնդի լեյբ-գվարդիան։

Այս տնատիրության հետ է կապված տագանրոգցի մի քանի հայտնի ընտանիքների կյանքի պատմությունը։

XIX դարի երկրորդ կեսին տունը եղել է կոլեգիալ խորհրդական, Ռոստովի նահանգի ազնվականության առաջնորդ Մարկ Նիկոլաևիչ Վարվացիի (այլ տվյալներով` Վարվակի) սեփականությունը։ 1836 թվականին նա ամուսնացել է տիտուլյար խորհրդականի դուստր Սոֆյա Դմիտրիևնա Ալֆերակիի հետ։ Վարվացիների ընտանիքն ունեցել է երկու դուստր` Ալեքսանդրա և Ելենա։ Ալեքսանդրան ամուսնացել է հունական թագավորի պալատական Պոպուդովի հետ, իսկ Ելենան դարձել է «Ռուսական հերալդիկայի» հեղինակ Ալեքսանդր Բորիսովիչ Լակիերի կինը։ Այդ գիրքը լույս է տեսել 1854 թվականին, և նրա հեղինակն այս աշխատության համար արժանացել է Դեմիդովյան մրցանակի։

Վիճակագրական տվյալների համաձայն` 1860 թվականի հունվարի 1-ի դրությամբ շենքն զբաղեցրել է 903 քառակուսի սաժեն մակերես։

Ալեքսանդր Լակիերը մահացել է 1870 թվականին, իսկ նրա կինը` Ելենան` 1915 թվականին։ Ալեքսանդր ու Ելենա Լակիերներն ունեցել են հինգ երեխա. որդիները` Մարկ, Իվան, և դուստրերը՝ Սոֆյա, Ալեքսանդրա և Ելենա (ըստ մեկ այլ տարբերակի` Մարիա)։

1910 թվականին այս տանը գործել է ստիվիդորների` նավահանգիստներում բեռնաթափիչ ավագ բանվորների արտելը, իսկ 1918 թվականին` Կարմիր բանակի ջոկատի զորանոցները։ 1920-ական թվականներին բակային տարածքում սկսել է գործել «Գալվանոէլեմենտ» ֆաբրիկան։

Մեր ժամանակներում սա բնակելի տուն է, որը 1992 թվականից որպես ճարտարապետության հուշարձան պահպանվում է օրենքով։

Նկարագրություն 
Տունը երկհարկանի է, նրա ճակատը զարդարում են զարդաքիվերն ու ծեփածո նախշերը։ Սկզբնապես կառուցվել է աղյուսային ոճով, 1872 թվականին վերակառուցվել է անօրդերային կլասիցիզմի ոճով։

Ծանոթագրություններ 

Տագանրոգի շենքեր և կառույցներ
1830-ականների հիմնադրումներ
Տագանրոգի տեսարժան վայրեր